AIŠKINAMASIS RAŠTAS

Dėl valstybės turto nurašymo ir likvidavimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės turto pripažinimo nereikalingu arba netinkamu (negalimu) naudoti komisija 2018 m. gruodžio 20 d. administracijos direktoriui pateikė siūlymą pripažinti netinkamu (negalimu) savivaldybės funkcijoms vykdyti valstybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą trumpalaikį turtą – multifunkcinį aparatą „PagePro 1390MF“M, modeminę įrangą, nepertraukiamo maitinimo šaltinį „Compag Pro UPS“. Nurodytas turtas susidėvėjęs, naudojimui netinkamas. Molėtų rajono savivaldybės administracijos direktoriaus 2018 m. gruodžio 21 d. įsakymu Nr. B6-1120 „Dėl valstybės ir savivaldybės turto pripažinimo netinkamu (negalimu) savivaldybės funkcijoms vykdyti“ buvo pripažintas netinkamu (negalimu) savivaldybės funkcijoms vykdyti. Molėtų rajono savivaldybės administracija, atsižvelgdama į Turto valdymo ir ūkio departamento prie Lietuvos Respublikos vidaus reikalų ministerijos ir Valstybinės mokesčių inspekcijos prie Lietuvos Respublikos ministerijos sutikimus nurašyti turtą, teikia sprendimo projektą dėl nurodyto valstybės turto nurašymo ir likvidavimo.

Parengto sprendimo projekto tikslas – nurašyti pripažintą netinkamu (negalimu) naudoti valstybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą bei jį likviduoti.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 16 straipsnio 2 dalies 27 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2, 6 dalys;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 8.1, 12.2 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – priėmus sprendimą turtą nurašyti ir likviduoti, susidėvėjęs ir veiklai nenaudojamas turtas bus sunaikintas.

Neigiamos pasekmės – nėra.

**4. Priemonės sprendimui įgyvendinti**

Turtas bus likviduotas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.